ky en en en en en en en en hi en en ca en en en en en ru en en en en en hbs_cyr ru en ky ru ky ru ru ru pt ky ky ky en de mn ky ky ky ky ky ky ky ky ky ru en en en en en ru ru ky de en en ky ky de en ky de en ky de en ky de en ky de en ky de en ky de en ky de en ky de en en tr ru en uk kk ky ru ru ky ky ru ru ru bg ru ru ru ky ky ru ru ru ru ru ru ky tt ba ru ru ru hbs_cyr uk ba ky ba ru ru ky ky ky ky sah ru ru ky uk ky ky lez ru ky ky ru ky ky ky ky tt nl ky ru uk ky ru hbs_cyr ky uk ru ru myv ky ru ru ru ru ru hbs_cyr ky ru
11 невероятных причин, почему вы должны съедать сельдерей каждый вечер!
«Вечерний Бишкектин» тегерегинде акыркы кезде ал ээлеп турган имарат тууралуу түркүн сөздөр чыгып жатат. Өткөндө да жаздык эле, дагы кайталап кошумча маалымат берели.
Бишкектин Үсөнбаев көчөсү №2 дарегинде жайгашкан имарат адегенде бала бакча болгондугун эч ким танбайт. Эгемендиктин алгачкы мезгилинде башталган менчиктештирүү иштери кандай жүргөндүгүн коомчулук билет. Мурда союздук бюджеттен түшүп турчу дотация токтоп, эл жан багыш үчүн дүйнөнүн чар тарабына агылып баштаганда завод-фабрикалар токтоп, алардын имараттары ээн калып, ошол завод-фабрикаларга тиешелүү болуп келген бала бакча имараттары да каралбай калган. Балдардын да бакчага барганы кескин азайган.
Үсөнбаев көчөсүндө жайгашкан бала бакча 1990-жылдарга чейин бут кийим чыгарчу фабрикалардын бирине таандык эле. Кийин фабрика жабылып, анын арты менен бала бакча да кошо жабылып калган. Ошондой шартта «Кадам» акционердик коому бул имаратты ошогездеги мыйзамдардын негизинде менчиктештирет. Маммүлкфонду эгер эринбей өз архивин караса, бул боюнча документтерди табат эле. Биртоп убакыттын кийин, 1994-жылдын декабрь айында «Кадам» бул имаратты агезде кубаттуу массалык маалымат каражатына айланып бараткан «ВБга» саткан.
Мындай имаратты сатуу-сатып алуу оңой эмес, ошондуктан мыйзамга ылайык бардык жол-жоболор сакталган. Ачыгын айтканда, авариялык абалдагы бул имарат ошогезде 1 млн. 500 миң сомго сатылып алынган. 1993-жылдын 10-майында рубль жокко чыгып, өлкөнүн турмушуна сом киргенде анын долларга болгон катышы адегенде аз убакытка 1 доллар=2 сом болуп туруп, кийин тез эле 1 доллар=4 сомго чыкканы элдин эсинде. 1994-жылдары деле сом доллар катышы аз-маз өзгөрбөсө, негизи ушундай эле болгон. Салыштырып айтканда борбордогу Түштүк-2 кичирайонундагы бир бөлмө квартира ошогезде 100 эле доллар турган… Эми ошогезде азыр сөз болуп жаткан имарат үчүн төлөнгөн 1 млн. 500 сом канча доллар болгонун эсептей бергиле. 1995-жылы гана Аскар Акаевдин социалдык объектилерди менчиктештирүүнү токтоткон указы чыгып, бирок бул указ боюнча «ВБ» турган имарат указ чыккыча кандай болсо ошондой калган. Бул маселенин мыйзамдык, финансылык жагы.
Ал эми ошогезде менчиктештирүүгө жамынып алып далай стратегиялык объектилер, завод, фабрикалар итбекер сатылып, талкаланып жок болгонун, аман калгандарынын көпчүлүгү кескиленип сатылып, азыр жалаң соода түйүндөрүнө айланганын ким танат? Эгер бийлик адилеттигин көргөзгүсү келсе, ошогезде мыйзамсыз, арзан сатылган объектилер боюнча неге териштирбейт? Азыр Бишкектин төрт районунун салык кызматтары да жалаң бала бакча имараттарында отурат, алар эле эмес, азыр «ВБ» соту жүрүп жаткан Октябрь райондук соту да бала бакча имаратында отурат. Булар кандайча алардын колуна өткөндүгү боюнча териштирүүлөр да башталыш керек анда. Мына, кечээ эле бийлик партиясы КСДПнын атынан мандат тагынып отурган депутат Турсунтай Салимов бир кезде бала бакчаны сауна кылып, анысы азыр борделге айланганын билбеген киши калган жок. Бала бакча эмне үчүн ушундай жайга айланганына бийлик неге көз жумуп жатат? Ал түшүнүктүү, себеби Турсунтай Салимов «өз киши».
Атамбаевдин бийлиги мыйзамдуу иштеп жаткандарды баса калып, башкаларды «көрбөй» жатса көзгө баса айтып коелу, Бишкектин чок ортосунда турган, союз доорунда эң мыкты салынган «Нарын» рестораны эмне үчүн ушу кезге чейин ээси жок чөп басып турат? Же анын кожоюну кол тийгис ыйыкпы? Суроо көп, жооп жок.
Бийликтин мындай тандалма аракетинин түбүндө эмне жатканын коомчулук түшүнүп турат. Эл, массалык маалымат каражаттары дайыма болуп келген жана боло берет, бийлик гана алмашып турарын унутпасаңар экен демекчибиз.
Click to add a comment
You must be logged in to post a comment Login
Для отправки комментария вам необходимо авторизоваться.
More in КЫРГЫЗ ГЕЗИТТЕР
22-июнь / 2017-жыл / №25 (209)
№45 (168) Жума, 23-июнь, 2017-жыл
№42 (165) Шейшемби, 13-июнь, 2017-жыл
15-июнь / 2017-жыл / №24 (208)
№41 (164) Жума, 9-июнь, 2017-жыл
№17 (129), 8-июнь, 2017-жыл
8-июнь / 2017-жыл / №23 (207)
№40 (163) Шейшемби, 6-июнь, 2017-жыл
1-июнь / 2017-жыл / №22 (206)
Жаныштын колу же кандуу жолу